C 88/58
HR
Službeni list Europske unije
24.2.2022.
Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3.
Delegirane uredbe Komisije (EU) 2019/33 (2022/C 88/07)
Ova obavijest objavljuje se u skladu s člankom 17. stavkom 5.
Delegirane uredbe Komisije (EU) 2019/33 (1).
OBAVIJEST O STANDARDNOJ IZMJENI JEDINSTVENOG DOKUMENTA
„Crémant de Bordeaux” PDO-FR-A0488-AM06 Datum obavijesti: 26. studenoga 2021..
OPIS I RAZLOZI ODOBRENE IZMJENE 1.
Službeni zemljopisni šifrarnik Općine zemljopisnog područja ažurirane su u skladu sa službenim zemljopisnim šifrarnikom.
Mijenja se točka 6. jedinstvenog dokumenta.
2.
Sorte vinove loze Za proizvodnju ružičastih pjenušavih vina dodane su sorte Muscadelle B, Sauvignon B, Sauvignon gris G i Sémillon B.
Te se sorte već upotrebljavaju za proizvodnju bijelih pjenušavih vina.
Navedenim se dodavanjem uvodi ograničavanje sorti bijelog grožđa u kupaži ružičastih pjenušavih vina.
Dodavanje navedenih sorti omogućuje postizanje svježine vina uz zadržavanje organoleptičkih svojstava ružičastih pjenušavih vina.
Ta izmjena ne utječe na jedinstveni dokument.
3.
Poljoprivredno-okolišne odredbe Specifikaciji su dodane sljedeće poljoprivredno-okolišne odredbe: Uvenuli trsovi moraju se ukloniti sa zemljišnih čestica te je zabranjeno njihovo skladištenje na tim česticama.
Zabranjeno je potpuno kemijsko uništavanje korova na čestici.
Svaki gospodarski subjekt izračunava i bilježi svoj indeks učestalosti tretiranja.
Tim se izmjenama dodatno uzima u obzir javni interes za zaštitu okoliša i smanjenje upotrebe sredstava za zaštitu bilja.
Te izmjene ne utječu na jedinstveni dokument.
4.
Prijevoz grožđa Uvjeti prijevoza za berbu određuju se sljedećim dodavanjem: Stranice posuda ne smiju biti veće od 1,20 x 1,00 m, maksimalna visina iznosi 0,80 m, a maksimalna visina utovarenog grožđa 0,60 m.
Od branja grožđa do prešanja ne smije proći više od 24 sata.
Tom se izmjenom omogućuje izbjegavanje gnječenja grožđa u prijevozu, a time i poboljšanje kvalitete grožđa.
U skladu s tim jedinstveni dokument mijenja se u točki 5.1.
(1) SL L 9, 11.1.2019., str.
2.